Brieg (kumun)

: *Evit sterioù all an anv Brieg, gwelit [[Brieg]].*

**Brieg** zo ur gumun e Kerne-Izel e Breizh. Pennlec'h kanton Brieg e departamant Penn-ar-Bed eo ivez. Emañ er vroig Glazik.

## Anv
* Dauzat & Rostaing : *Briaco*, 642.
* Bernard Tanguy  (1990) : *Plebs Brithiac*, , 1160 ; *Briziac*, 1249, war-dro 1330, 1368, 1405, 1574 ; *Briziec*, 1675 ; e brezhoneg : *Brieg*.
* Erwan Vallerie (1995) : *Brithiac*, XI ; *Brisiac*, 1038 ; *Brithiac*, XI ; *Brisiac*, 1160 ; *Briziac*, 1220 ; *Brithiac*, XIII ; *Brizyac*, 1368 ; *Briziac*, 1516 ; *Briziac*, 1533 ; *Briziac*, 1536 ; *Briziac*, 1574 ; *Brisac*, 1630 ; *Briziec*, 1675 ; *Briec* pe *Brisiac*, 1731.
* Emb. Flohic (1998): *Briziac* pe *Brithiac*.
* Hervé Abalain (2000) : *Plebs Brithiac* en XI kantved ; *Briziac* e 1330.
;Gerdarzh
* Deveret eus un anv-den **brigos**, *Brittius, ̽*Brictius*.

## [[Ardamezouriezh|Ardamezioù]]

## Istor
###### 
*Er bloaz 818 e voe e Brieg un emweladenn etre Loeiz an Deol, Roue Bro-C’hall, ha Morvan Lez-Breizh, roue Breizh.
### 
*Emsavadeg ar Bonedoù ruz: toket e voe ar c'hloc'h-galv d'an 9 a viz Even 1675. Preizhet ha devet e voe maner *ar Veuzid* gant ur strollad emsavidi, etre 700 hag 800 e oant. Nac'het e voe an distaoliadeg roueel eus miz C'hwevrer 1676 ouzh tri den eus Brieg, Le Moing (bras), Louis Laleveou ha Querozean, goude Emsavadeg ar Bonedoù ruz .
### [[Dispac'h Gall]]
* Dekred ar 26 a viz Du 1790 war al le ret: e penn-kentañ 1791 e voe graet al le ouzh ar Roue, ar vro hag al lezennoù gant Goraguer, person, ha gant ur c'hure, Ruppe e anv ; nac'het e voe gant ur c'hure arall anvet Timen.
* Lazhet e voe Gorager, ar person touer, e miz Mezeven 1795, gant ur vandennad chouanted da-geñver an argad a-enep da boultrerezh Pont-ar-Veuzenn.
### 
##### [[Brezel-bed kentañ]]
* Mervel a reas 271 gwaz abalamour d'ar brezel, eleze 6,11% ag ar boblañs hervez an niveradeg bet graet e 1911.
#### [[Eil brezel-bed]]
#### [[Eil brezel-bed]]
* Mervel a reas 28 den ag ar gumun abalamour d'ar brezel.
* D'an 23 a viz Genver 1943 e kouezhas ur c'harr-nij B-17F-25-BO (anvet "Susfu" ha marilhet 41-24584) eus aerlu ar Stadoù-Unanet en Edern hag e Brieg ; diwar an dek milour eus e baread e varvas daou, unan anezhe a zo douaret er Brittany American Cemetery e Montjoie-Saint-Martin (Bro-C'hall), c'hwec'h a voe tapet gant an Alamaned, an daou all a zeuas a-benn da achap.
#### Brezelioù didrevadennañ
##### [[Brezel Indez-Sina]]
* Mervel a reas tri milour eus ar gumun.
##### [[Brezel Aljeria]]
* Lazhet e voe ur soudard d’an 2 a viz Here 1956 en Aflou (departamant Tiaret).
## Brezhoneg
;Ar Brezoneg er Skol
* 1934-1936: ar c'huzul-kêr a savas a-du gant ar mennad skignet gant al luskad Ar Brezoneg er Skol (ABES) evit kelennadurezh ar brezhoneg er skol.
;Ya d'ar brezhoneg
* D'ar 1añ a viz Kerzu 2009 e oa bet votet live 2 ar garta Ya d'ar brezhoneg gant kuzul-kêr ar gumun.
* D'an 8 a viz Genver 2018 eo bet roet al label a live 2 da gumun Brieg.
;Deskadurezh
* E distro-skol 2024 e oa 117 skoliad enskrivet er c'hlasoù divyezhek (19,5 % eus skolidi ar gumun evit a sell ouzh ar c'hentañ derez)
## Monumantoù ha traoù heverk

Chapel Sant Selia Brieg 01.jpg|Chapel Santez Aziliz
122 Briec Chapelle Saint-Sébastien Garnilis.JPG|Chapel Sant Sebastian
Briec 3 Chapelle Saint-Corentin.JPG|Chapel Sant Kaourintin
Briec Saint Vennec Kapelle04.jpg|Chapel Sant Venneg
Briec Chapelle du Kreisker.JPG|Chapel ar C'hreizkêr
547 Briec Chapelle de La Madeleine.JPG|Chapel Santez Madalen
027 Briec-de-l'Odet Chapelle Saint-Vennec Statue de sainte Gwenn.JPG|Delwenn Santez Gwenn, er chapel sant Venneg

* Chapelioù katolik.
* Iliz katolik *Sant Pêr*.
* Maner Trohanet.
* Monumant ar re varv,, bet dioueliet d'ar 16 a viz Gouere 1922.
## Emdroadur ar boblañs abaoe 1962

### Tud marvet eno
* Yves Marie Audrein, eskob touer ha kannad muntret gant ar Chouaned, 19 a viz Du 1800.

## Gevelliñ
*1993 : Rhuthun 

## Liammoù diavaez

* INSEE
* Lec'hienn an ti-kêr

## Daveoù ha notennoù